
Sülysáp Város Önkormányzata

Polgármesterétől
2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS

Szám: S/2021-13/2016
Előterjesztést készítette: Novákné Dutkai Szilvia vagyongazdálkodási ügyintéző
Előterjesztés elkészítésének időpontja: 2016. március 10.
Előterjesztést véleményezi: HSZB
Döntés módja: nyílt szavazás, egyszerű szótöbbség

Mellékletek: Kiss Sándorné kérelme
E L Ő T E R J E S Z T É S

Sülysáp Város Önkormányzata Képviselő-testületének

2016. március 23-án tartandó munkaterv szerinti ülésére

12. napirendhez

Tárgy: Szociális bérlakás bérlőkijelölés meghosszabbítása (Kiss Sándorné)
Tisztelt Képviselő-testület!
A Képviselő-testület a 113/2008. (IV. 21) ÖKT határozatával Kiss Sándornét jelölte ki a Sülysáp, Állomás u. 13/I. szám alatti szociális bérlakás bérlőjéül, majd a bérlőkijelölést évről évre – legutóbb 2016. április 30-ig – meghosszabbította. Kiss Sándorné 2016. március 8-án érkezett kérelmében jelezte, hogy az általa bérelt lakást továbbra is bérelni kívánja. A kérelem mellékleteként benyújtott jövedelemigazolás és vagyonnyilatkozat alapján továbbra is jogosult a lakás szociális alapon történő bérletére.

A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 107. §. alapján a helyi önkormányzatot – törvényben meghatározott eltérésekkel – megilletik mindazok a jogok és terhelik mindazok a kötelezettségek, amelyek a tulajdonost megilletik, terhelik. A tulajdonost megillető jogok gyakorlásáról a képviselő-testület rendelkezik.
Sülysáp Nagyközség Önkormányzata Képviselő-testületének az önkormányzati lakások és nem lakás céljára szolgáló helyiségek bérletéről és elidegenítéséről szóló 10/2011. (IV. 20.) önkormányzati rendelet (a továbbiakban: Rend.) 6. §. (4) bek. alapján a bérbeadó a szociális helyzet alapján, határozott időtartamra bérbe adott lakást a bérlő részére legfeljebb ötévi határozott időtartamra kizárólag akkor adhatja ismételten bérbe, ha a bérlő az ismételt bérbeadás időpontjában megfelel a szociális helyzet alapján történő bérbeadás e rendeletben meghatározott feltételeinek. 

Miután Kiss Sándorné a bérlői kötelezettségeinek mindeddig eleget tett és megfelel a Rend. bérbeadásra vonatkozó feltételeinek, javaslom a bérlőkijelölés meghosszabbítását.

…/2016. (III. 23.) ÖKT határozati javaslat

Sülysáp Város Önkormányzatának Képviselő-testülete az Mötv. 107. §. alapján 

1./ az önkormányzat tulajdonában álló Sülysáp, Állomás u. 13/I. szám alatti szociális bérlakás vonatkozásában Kiss Sándornét, a lakás jelenlegi bérlőjét további egy évre, azaz 2017. április 30-ig bérlőként kijelöli;

2./ felkéri a polgármestert a szükséges intézkedések megtételére.





Határidő: 2016. április 30.

Felelős: polgármester
Sülysáp, 2016. március 17.

Horinka László s.k. 


polgármester
Láttam!

Sülysáp, 2016. március 17.

dr. Tóth Krisztina s.k.
jegyző

